### Resumé

Vejle Kommune og AAB Vejle skal årligt afrapportere til Boligministeriet på fremdrift og resultater i arbejdet med Udviklingsplanen for [adresse]. Der er i den forbindelse udarbejdet en årlig status, som indstilles til Byrådets endelige godkendelse med henblik på fremsendelse til Boligministeriet inden fristen den 1. oktober 2024.

### Sagsfremstilling

Vejle Kommune og [adresse] gennemfører frem mod 2030 Udviklingsplanen for [adresse] med konkrete greb for fysisk omdannelse i - og omkring [adresse], herunder opførsel af et antal nye boliger, der skal sikre det overordnede mål om at nedbringe andelen af almene familieboliger i afd. 29 [adresse] fra 100% til 68%.

Vejle Kommune og [adresse] har sammen arbejdet med Udviklingsplanen siden vedtagelsen i 2019, og hvert år inden 1. oktober er Vejle Kommune og [adresse] forpligtet på i fællesskab at aflægge rapport om fremdrift på udviklingsplanen.

**Justeringer til udviklingsplan – august 2023**

Dette års status skal læses i lyset af den allonge, som Boligministeriet efter Byrådets ønske godkendte i august 2023. Allongen indeholdt en række justeringer til færdiggørelsen af Udviklingsplanen for Finlandsparken med bl.a. en matrikeludvidelse af [adresse] med det store private boligprojekt ’Ellehammerparken’ på det tidligere frysehusareal, samt fastholdelse af Nørremarkscenteret som et blivende handels- og mødested.

I forlængelse af Boligministeriets godkendelse af allongen besluttede Byrådet på møde den 3. oktober 2023 en samlet rammeøkonomi for færdiggørelsen af Udviklingsplanen for Finlandsparken.

**Status og fremdrift – det seneste år**

Af dette års status fremgår, at arbejdet med udviklingsplanens overordnede delelementer er i god proces og i takt med den opstillede tids- og milepælsplan. Vejle Kommune har derfor i Boligministeriets skabelon udarbejdet en status (bilag 1), der indstilles til Byrådets godkendelse med henblik på fremsendelse til Boligministeriets godkendelse inden 1. oktober 2024.

Endvidere er der til orientering af Byrådet og AAB Vejles afdelingsbestyrelse udarbejdet en udfoldet status med fokus på bydelens samlede fysiske og boligsociale udvikling (bilag 2).

’Udviklingsplanen for [adresse]’ og ’Allonge – tillæg til Udviklingsplanen for [adresse], juni 2023’ er vedlagt til baggrund som hhv. bilag 3 og 4.

### Sagens videre forløb

Sagen behandles i Byrådet den 11. september. Herefter behandling i Realiseringsbestyrelsen for Udviklingsplanen med fremsendelse til Boligministeriet inden fristen den 1. oktober 2024.

### Historik

#### Kommunaldirektøren indstiller, den 26. august 2024, punkt 205:

at Økonomiudvalget anbefaler Byrådet at godkende bilag 1 ’Årlig afrapportering af Udviklingsplaner 2024 – Vejle Kommune’ med henblik på fremsendelse til Boligministeriet inden 1. oktober 2024, og

at Økonomiudvalget tager bilag 2 ’Årlig status til Udviklingsplanen for [adresse] 2023/24’ til efterretning.

####

#### Beslutning fra Økonomiudvalget, den 26. august 2024, punkt 205:

Anbefales.

Fraværende: Rita Berg.

Erik Andreasen deltog ikke i behandlingen af punktet.

### Beslutning

Godkendt.